Kmetijsko gozdarska zbornica Slovenije, Gospodinjska ulica 6, 1000 Ljubljana, ki jo zastopa predsednik Cvetko Zupančič

Identifikacijska št. za DDV: SI47075406

Matična št.: 1332848

(v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Identifikacijska št. za DDV: \_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_

Transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju izvajalec)

sklepata

**POGODBO O IZVEDBI JAVNEGA NAROČILA ŠT.: 3002/20**

**»****IZVAJANJE VARNOSTNO-RECEPTORSKE SLUŽBE**

 **na naslovu Gospodinjska ulica 6, 1000 Ljubljana«**

## UVODNE DOLOČBE

1. **člen**

Pogodbeni stranki ugotavljata:

* da je naročnik izvedel postopek oddaje javnega naročila, katerega predmet je **IZVAJANJE VARNOSTNO-RECEPTORSKE SLUŽBE na naslovu Gospodinjska ulica 6, 1000 Ljubljana**.
* da je bilo naročilo izvedeno po postopku naročila male vrednosti s št. 3002/20, objavljenem na Portalu javnih naročil pod št. objave \_\_\_\_\_\_\_\_\_\_\_\_, dne \_\_\_\_\_\_\_\_\_\_\_,
* da je bil izvajalec izbran kot najugodnejši ponudnik predmetnega javnega naročila na podlagi odločitve o oddaji naročila št. \_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_.

## PREDMET IN NAČIN IZVAJANJA POGODBE

1. **člen**

Predmet pogodbe je varovanje oseb ter premičnega in nepremičnega premoženja v poslovni stavbi naročnika pred uničenjem, tatvino ali povzročitvijo splošne ali okoljske nevarnosti ter izvajanje receptorske službe.

Pogodbene storitve se bodo izvajale na lokaciji sedeža Kmetijsko gozdarske zbornice Slovenije, na naslovu Gospodinjska ulica 6, 1000 Ljubljana.

Predmet pogodbe je podrobneje specificiran v Tehničnih specifikacijah, ki so priloga št. 1 te pogodbe in njen sestavni del.

1. **člen**

Izvajanje storitev, ki so predmet te pogodbe **se prične z 18. 3. 2020 in bo trajalo do vključno 17. 3. 2021.**

1. **člen**

Pogodbeni stranki sta sporazumni, da je izvajalec dolžan zagotoviti stalnost kadrovske zasedbe in da naročnik lahko zahteva zamenjavo posameznega varnostnika iz objektivnih razlogov.

1. **člen**

Izvajalec mora zagotavljati prisotnost varnostnika v skladu s tehničnimi specifikacijami (stalna prisotnost enega varnostnika).

1. **člen**

Naročnik se obvezuje, da bo:

* izvajalca uvedel v delo,
* delavcem izvajalca omogočil neoviran dostop do objektov in naprav, ki so predmet del po tej pogodbi,
* tekoče obveščal izvajalca o vseh spremembah in na novo nastalih situacijah, ki bi utegnile vplivati na izvršitev prevzetega obsega del,
* v roku poravnal izstavljene račune za opravljene storitve.
1. **člen**

Izvajalec se obvezuje, da bo:

* + prevzeta dela po tej pogodbi opravil strokovno, vestno in kvalitetno, v skladu z
	 veljavnimi tehničnimi predpisi, standardi, pravili stroke in dobrimi običaji solidnega
	 izvajalca tako, da bosta zagotovljeni varnost in funkcionalnost,
	+ pred pričetkom opravljanja storitev, v roku 10 dni po podpisu te pogodbe:
	+ naročniku predložil fotokopijo zavarovalne dokumentacije o zavarovanju odgovornosti, skladno z določili 15. člena ZZasV – 1,
	+ predal naročniku finančno zavarovanje za dobro izvedbo posla,
	+ varoval premoženje naročnika kvalitetno, vestno in pošteno, v skladu z veljavnimi predpisi, standardi in pravili stroke,
	+ sam poskrbel za delovno opremo svojih delavcev,
	+ organiziral, usmerjal in nadzoroval delo svojih delavcev na varovanem območju,
	+ na lastne stroške sprotno izobraževal delavce s področja varovanja,
	+ dela izvajal skladno z navodili in zahtevami pooblaščene osebe naročnika v smislu varstva pri delu in požarnega varstva in upoštevanja delovnega procesa,
	+ izključno sam skrbel in odgovarjal za spoštovanje zakonskih določil za varno delo,
	+ dela izvajal tako, da v nobenem primeru ne bo moteno poslovanje pri naročniku in da ne bo prišlo do poškodb na obstoječih objektih, napravah in napeljavah,
	+ aktivno sodeloval z naročnikom v prid kvalitetnemu izvajanju storitev,
	+ po pozivu naročnika izvršil vse morebitne dopolnitve, odprave pomanjkljivosti in spremembe v obsegu del, če je ugotovljeno, da je pomanjkljivo opravil prevzeta dela,
	+ naročnika sproti pisno obveščal o tekočih problemih in nastalih situacijah, ki bi utegnile vplivati na izvršitev pogodbenih obveznosti,
	+ varoval poslovno skrivnost naročnika in njegovih poslovnih partnerjev ter tudi tajnost vseh ostalih informacij,
	+ upošteval zakonske določbe in vsa veljavna naročnikova pravila za varovanje in zaščito, s katerimi se je izvajalec dolžan seznaniti ob podpisu pogodbe.
1. **člen**

Izvajalec odgovarja naročniku in tretjim osebam za vso škodo, ki jo povzročijo pri njem zaposleni varnostniki.

1. **člen**

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev.

1. **člen**

Naročnik ima pravico izvajati nadzor nad delom izvajalca po tej pogodbi.

Naročnik lahko izvede nadzorstveni pregled zaradi preverjanja katerekoli izvajalčeve obveznosti po tej pogodbi, vključno s preverjanjem, ali izvajalec:

* opravlja storitve po tej pogodbi v skladu z zahtevami iz te pogodbe,
* izvaja oziroma upošteva tehnične in druge varnostne ukrepe glede varovanja podatkov ali kakovosti izvedenih storitev,
* spoštuje finančne predpise v pomenu revizijskega nadzora oziroma,
* upošteva predpise, ki se uporabljajo za storitve, ki so predmet te pogodbe.
1. **člen**

Izvajalec mora imeti ves čas izvajanja pogodbenih storitev na voljo zadostno število kadrov, ki izpolnjujejo vse zahtevane pogoje iz razpisne dokumentacije.

Izvajalec je dolžan naročnika vnaprej pisno obveščati o vsaki morebitni kadrovski spremembi za izvajanje pogodbenih storitev. Kot sprememba se štejejo morebitni dodatni kadri, ki bi opravljali predmetne storitve, kot tudi morebitna zamenjava prijavljenega kadra. Novi kadri morajo izpolnjevati enake pogoje, kot so bili zahtevani v razpisni dokumentaciji.

## CENA IN PLAČILNI POGOJI

1. **člen**

Izvedba predmeta pogodbe se zaračuna po ceni iz ponudbenega predračuna št.\_\_\_\_\_\_\_\_\_\_ z dne\_\_\_\_\_\_\_\_\_, ki je priloga št. 2 te pogodbe.

Skupna predvidena pogodbena vrednost znaša \_\_\_\_\_\_\_\_\_\_\_ EUR z DDV.

Cena za izvedbo predmeta pogodbe z DDV je fiksna za obdobje veljavnosti pogodbe in vključuje vse stroške za izvedbo predmeta pogodbe.

1. **člen**

V pogodbeni ceni so vključeni vsi stroški, ki izhajajo iz sklenjenega pogodbenega razmerja.

1. **člen**

Račun s specifikacijo opravljenih storitev po tej pogodbi izvajalec izstavi do vsakega 8. dne v mesecu za pretekli mesec.

Račun se mora sklicevati na številko te pogodbe. Številka pogodbe mora biti navedena tudi na vseh drugih dokumentih, ki so priloženi k računu.

Račun je pravilno izstavljen, če je specificiran skladno z zahtevami tega člena in so mu priložene vse priloge. Če račun ni pravilno izstavljen, ga je naročnik upravičen zavrniti.

Izvajalec vse račune naročniku pošilja izključno v elektronski obliki (e-račun).

V primeru zamude s plačilom, lahko izvajalec obračuna zakonske zamudne obresti. Vse dokler račun ni izstavljen v skladu z določbami te pogodbe, naročnik ni v zamudi.

V primeru nepravočasnega plačila, je naročnik dolžan izvajalcu plačati zakonske zamudne obresti od dneva zapadlosti, do dneva dejanskega plačila.

## *Podizvajalci*

*(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del z podizvajalci, črta).*

     *. člen*

*Izvajalec bo pogodbene storitve izvajal s podizvajalci, navedenimi v izpolnjenem obrazcu »Prijava«, ki je priloga te pogodbe in njen sestavni del, v obsegu in načinu, ki je določen v tej prilogi.*

     *. člen*

*Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena Zakona o javnem naročanju (Uradni list RS, št. 91/15; v nadaljevanju ZJN3) in jim poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora izvajalec v skladu s tretjim odstavkom 94. člena ZJN-3 skupaj z obvestilom naročniku med drugim predložiti podatke in dokumente:*

* *kontaktne podatke in zakonite zastopnike novih podizvajalcev;*
* *izpolnjen obrazec »Prijava« ter izpolnjene obrazce »Izjava za druge gospodarske subjekte v ponudbi« v skladu z 79. členom ZJN-3 in*
* *pisno zahtevo novega podizvajalca za neposredno plačilo, če novi podizvajalec to zahteva.*

     *. člen*

*V razmerju do naročnika izvajalec v celoti odgovarja za izvedbo storitev, ki so predmet te pogodbe.*

     *. člen*

*Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način določen v tem členu, ima pravico odstopiti od te pogodbe. Naročnik si pridržuje pravico, da lahko kadarkoli preveri delavce kateregakoli od podizvajalcev, ki opravljajo dela po tej pogodbi. Vsi delavci so naročniku dolžni dati verodostojne podatke.*

     *. člen*

*/če bo podizvajalec zahteval neposredna plačila/: Neposredna plačila podizvajalcem po tej pogodbi so obvezna. Izvajalec pooblašča posameznega naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.*

*/če podizvajalec ne bo zahteval neposrednega plačila/: Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.*

## ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Zavarovanje za dobro izvedbo pogodbenih obveznosti mora izvajalec predložiti naročniku ob podpisu pogodbe oziroma najkasneje v roku 10 (deset) dni od obojestranskega podpisa pogodbe, v višini 5 % (petih odstotkov) od skupne predvidene pogodbene vrednosti z DDV.

Zavarovanje mora biti brezpogojno in plačljivo na prvi poziv. Izvajalec lahko predloži bančno garancijo ali kavcijsko zavarovanje.

Veljavnost zavarovanja za dobro izvedbo pogodbenih obveznosti mora biti še 60 (šestdeset) dni po preteku roka za dokončno izvedbo posla.

Če se bodo med trajanjem pogodbe podaljšali roki za izvedbo posla ali povišala skupna predvidena vrednost, mora izvajalec temu ustrezno spremeniti tudi zavarovanje za dobro izvedbo pogodbenih obveznosti oziroma podaljšati njegovo veljavnost.

Naročnik bo unovčil zavarovanje za dobro izvedbo pogodbenih obveznosti v primeru, če izvajalec:

* ne bo pričel izvajati svojih pogodbenih obveznosti v skladu z določili pogodbe ali
* ne bo izpolnil svojih pogodbenih obveznosti v skladu z določili pogodbe ali
* ne bo pravočasno izpolnil svojih pogodbenih obveznosti v skladu z določili pogodbe ali
* ne bo pravilno izpolnil svojih pogodbenih obveznosti v skladu z določili pogodbe ali
* bo prenehal izpolnjevati svoje pogodbene obveznosti določene v pogodbi.

## PROTIKORUPCIJSKA KLAVZULA

1. **člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe, kdo v imenu ali na račun druge stranke predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku, je ta pogodba nična.

1. **RAZVEZNI POGOJ**
2. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo. (V kolikor je gospodarski subjekt v položaju iz te alineje, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.)

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1. če izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;
2. če je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
3. je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. *(ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce)*

1. člen

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

## VARNOSTNE DOLOČBE

1. **člen**

Izvajalec se zavezuje, da bo vse podatke, dejstva in listine naročnika, s katerimi bo prišel v stik ob izvajanju te pogodbe, skrbno varoval in jih ne bo razkril tretji osebi tudi po opravljeni storitvi.

Informacije v zvezi s komunikacijskim omrežjem in aplikacijami naročnika, do katerih pride med svojim delom izvajalec, le-ta ne sme uporabljati za druge namene in izven obsega te pogodbe.

Za morebitne kršitve obveznosti, določene v prvem in drugem odstavku tega člena, je izvajalec odškodninsko odgovoren.

Izvajalec naročniku omogoča izvajanje nadzora nad izvajanjem postopkov in ukrepov iz tega člena.

Vsi izvajalčevi kadri, ki bodo sodelovali pri izvajanju predmeta te pogodbe, morajo varovati vse (osebne, poslovne in zaupne) podatke naročnika, s katerimi bodo prišli v stik pri izvajanju naročila.

1. **člen**

Vsaka pogodbena stranka je dolžna kot poslovno skrivnost varovati vsak podatek v zvezi s to pogodbo, kot tudi vse podatke, ki so z veljavnimi predpisi in notranjimi akti pogodbenih strank določeni za poslovno skrivnost, ali iz njegove narave izhaja, da gre za zaupen podatek in bi za drugo pogodbeno stranko nastala škoda, če bi zanje izvedela nepooblaščena oseba.

Stranka pogodbe, ki ravna v nasprotju s prvim odstavkom tega člena, je odgovorna za celotno nastalo škodo, ki je posledica te kršitve.

Izvajalec se zavezuje, da bo z osebnimi podatki ravnal v skladu z Uredbo (EU) 2016/697 o varstvu posameznikov pri obdelavi osebnih podatkov in o pretoku takih podatkov (GDPR) ter Zakonom o varstvu osebnih podatkov. S tem namenom se poleg te pogodbe sklepa tudi Pogodba o obdelovanju osebnih podatkov št. 1/2020.

## SKRBNIK POGODBE

1. **člen**

Skrbnik te pogodbe na strani naročnika je Betka Gregorc, na strani izvajalca pa \_\_\_\_\_\_\_\_\_\_\_\_\_.

## POSEBNE IN KONČNE DOLOČBE

1. **člen**

Pogodba je sklenjena, ko jo podpišeta obe pogodbeni stranki, uporablja pa se od 18. 3. 2020 do 17. 3. 2021.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

Pogodba velja do izpolnitve vseh obveznosti s strani pogodbenih strank.

1. **člen**

Naročnik in izvajalec lahko kadar koli odstopita od pogodbe brez razloga. Odstop mora biti pisen. Odpovedni rok je tri (3) mesece, šteto od dneva prejema odpovedi.

V primeru bistvenih ali ponavljajočih se kršitev pogodbenih določil lahko vsaka od pogodbenih strank odstopi od pogodbe. V tem primeru je odpovedni rok deset (10) dni. V primeru uveljavljanja skrajšanega odpovednega roka morata tako izvajalec kot naročnik predhodno pismeno opozoriti na bistvene ali ponavljajoče se kršitve s 3 (tri) dnevnim rokom za odpravo pomanjkljivosti.

Naročnik ima pravico odpovedati to pogodbo s takojšnjim učinkom in brez odpovednega roka, če:

* v času njene veljavnosti sodišče izda izvajalcu sklep o začetku insolventnega postopka po določbah Zakona o finančnem poslovanju, postopkih zaradi insolventnosti in prisilnem prenehanju;
* izvajalec ne izpolnjuje pogodbenih obveznosti, tudi zaradi delne neizpolnitve pogodbenih obveznosti;
* izvajalec dela izvaja nepravilno in nekvalitetno;
* izvajalec prekine z izvajanjem storitev brez pisnega soglasja naročnika.
1. **člen**

Izvajalec je dolžan v roku 24 ur obvestiti naročnika, če je zoper njega začet postopek začasnega ali stalnega odvzema licence, v primeru da bo izvajalec kršil to zavezo, sme naročnik odstopiti od pogodbe brez odpovednega roka.

1. **člen**

Izvajalec se zavezuje, da bo naročniku na njegov poziv v roku 5 dni od poziva posredoval podatke o:

* svojih ustanoviteljih, družbenikih, delničarjih, komandistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.
1. **člen**

Pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki. Za spremembo skrbnikov pogodbe te pogodbe, je dovolj pisno obvestilo ene stranke drugi stranki.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čimbolj ustrezati namenu, ki ga je želelo doseči neveljavno.

1. **člen**

Za medsebojne obveznosti, ki so opredeljene v tej pogodbi, kot za ostale medsebojne obveznosti, ki v pogodbi niso opredeljene, veljajo določila Obligacijskega zakonika in drugi predpisi, ki urejajo to področje.

1. **člen**

Vse morebitne spore iz te pogodbe bosta stranki reševali sporazumno. V kolikor to ne bo mogoče, spore rešuje stvarno pristojno sodišče v Ljubljani.

1. **člen**

Pogodba je sklenjena v 2 (dveh) enakih izvodih, od katerih prejme naročnik 1 (en), izvajalec pa 1 (en) izvod.

 IZVAJALEC NAROČNIK

 \_\_\_\_\_\_\_\_\_\_\_\_\_\_ Kmetijsko gozdarska zbornica Slovenije

 Cvetko Zupančič

 \_\_\_\_\_\_\_\_\_\_\_\_ predsednik

 Branko Ravnik

 direktor

Priloge:

1. Tehnične specifikacije,
2. Predračun št.      , z dne      .